Onsdag opstod der karambolage i forbindelse med opsætningen til Hjallerup Marked. Direktøren fra Nordisk Tivolipark, Vasile Sandulache, var i fuld gang med at omdanne græsplænen til et tvioli op til markedet, der åbner torsdag aften. Men så kom Nordjyllands Politi forbi. De ville kontrollere Vasiles lastbil. - Jeg siger, at jeg ikke kan komme med til kontrol, fordi jeg har travlt. I år har vi nemlig en dag mindre til at stille det hele op til markedet, så jeg foreslog, at de selv kunne tage lastbilen og kontrollere den, men det ville de ikke, forklarer han til TV2 Nord. Føler sig forskelsbehandlet Efter lidt diskussion frem og tilbage og en ny betjent dukker frem, går Vasile med til at køre til kontrol under forudsætning af, at det går stærkt. Men der er kø, og han beslutter sig for at forlade lastbilen. Det næste der sker, er voldsomt, oplever Vasile Sandulache. Og det er der, han får skræmmer. Men helt sådan er politiets udlægning ikke. - Han er tydeligvis træt og stresset, og de kolleger, der var der, siger, at han også kørte med lidt høj fart hen imod dem, og så bliver han også udadreagerende, da han er nødt til vente, fortæller Claus Kjær-Pedersen, der er leder af Tungvognscenter Nord. Ifølge Vasile Sandulache bliver han skubbet ned med panden på asfalten, da han forsøger at gå derfra, og han får knæ i ryggen, håndjern på og bliver anholdt. - Jeg følte, at det var racistisk behandling. Hvis jeg havde været dansker, ville det ikke være sket, siger Vasile Sandulache. Vil ikke arbejde i Danmark mere Claus Kjær-Pedersen siger, at det er usædvanligt, at de må lægge nogen i håndjern i forbindelse med deres kontroller. - Jeg var ikke selv til stede, men de medarbejdere, der var der, er ikke normalt frembrusende. Men hvis han modsætter sig og er udadreagerende, bliver man jo nødt til at pascifisere ham, siger han og uddyber: - Han var tydeligvis træt og stresset, og de kolleger, der var der, siger, at han også kørte med lidt høj fart hen imod dem, og så bliver han også udadreagerende, da han er nødt til vente. Vasile Sandulache har ikke klaget over politiets behandlig, og regner heller ikke med at gøre det. Han siger til TV2 Nord, at han fremover ikke vil arbejde i Danmark, når det skal være på den måde. I dag har han ondt i både ryg og nakke efter mødet med politiet. Nordjyllands Politi oplyser desuden, at Vasile er blevet sigtet for overtrædelse af ordensbekendtgørelsen, samt at der blev fundet fejl på den lastbil, han kørte.

Opsummering:
- Hvis man modsætter sig og er udadreagerende, bliver man jo nødt til at pascifisere, siger politiet.